b'\n_START_ARTICLE_\nAarne Robert Castr\xc3\xa9n\n_START_PARAGRAPH_\nAarne Robert Castr\xc3\xa9n (3. toukokuuta 1892 Helsinki \xe2\x80\x93 5. maaliskuuta 1973 Helsinki) oli liikejuristi, joka toimi muun muassa asianajajana, Helsingin Osakepankin p\xc3\xa4\xc3\xa4johtajana ja useiden suuryhti\xc3\xb6iden hallintoneuvostoissa, johtokunnissa ja hallituksissa, kuten Sanoman johtokunnassa vuodesta 1957 ja sen puheenjohtajana 1959\xe2\x80\x931972._NEWLINE_Aarne Robert Castr\xc3\xa9nin vanhemmat olivat senaattori, ministeri Kaarlo Castr\xc3\xa9n ja Elin Tamelander ja puoliso vuodesta 1921 Saskia Leclereq, pianisti Fanny Flodin-Gustavsonin tyt\xc3\xa4r. Asianajaja Aarne Frithiof Louis Castr\xc3\xa9n oli heid\xc3\xa4n poikansa.  Aarne Robert Castr\xc3\xa9n tuli ylioppilaaksi 1910, suoritti oikeustutkinnon 1915 ja sai varatuomarin arvon 1918. H\xc3\xa4n toimi asianaajajana ja osakkaana Castr\xc3\xa9n & Snellman -lakiasiantoimistossa 1917\xe2\x80\x931946, Helsingin Osakepankin p\xc3\xa4\xc3\xa4johtajana 1946\xe2\x80\x931948 ja lukuisten eri yhti\xc3\xb6iden  hallintoelimiss\xc3\xa4, mukaan lukien W\xc3\xa4rtsil\xc3\xa4, Pohjoismaiden Yhdyspankki, Ab Julius Tallberg Oy, Kymi, Ericsson ja Sanoma. Suomen Lainopillisen Yhdistyksen hallituksen j\xc3\xa4sen Castr\xc3\xa9n oli yli 30 vuotta.'